**Ministru kabineta noteikumu projekta**

**“Valsts un Eiropas Savienības atbalsta piešķiršanas kārtība pasākumā “Pasākumi sabiedrības veselības jomā” Covid-19 izplatības negatīvās ietekmes mazināšanai” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekta (turpmāk – projekts) mērķis ir noteikt valsts un Eiropas Savienības atbalsta (turpmāk – publiskais finansējums) piešķiršanas nosacījumus Eiropas Jūrlietu un zivsaimniecības fonda (turpmāk – EJZF) līdzfinansētajam Rīcības programmas zivsaimniecības attīstībai 2014.–2020. gadam (turpmāk – ZRP 2014.–2020.) pasākumam “Pasākumi sabiedrības veselības jomā” (turpmāk – atbalsta pasākums) un nodrošināt publisko finansējumu komersantiem, zemnieku vai zvejnieku saimniecībām, kas audzē akvakultūras produkciju pārdošanai (turpmāk – akvakultūras saimniecības), lai mazinātu Covid-19 ietekmi uz akvakultūras sektoru.  Normatīvais akts stāsies spēkā nākamajā dienā pēc tā izsludināšanas. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Projekts ir sagatavots, pamatojoties uz Lauksaimniecības un lauku attīstības likuma 5. panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Parlamenta un Padomes 2014. gada 15. maija Regulas (ES) Nr. 508/2014 par Eiropas Jūrlietu un zivsaimniecības fondu (EJZF) un ar ko atceļ Padomes Regulas (EK) Nr. 2328/2003, (EK) Nr. 861/2006, (EK) Nr. 1198/2006 un (EK) Nr. 791/2007 un Eiropas Parlamenta un Padomes Regulu (ES) Nr. 1255/2011 (turpmāk – regula Nr. 508/2014) 55. panta 1. punkta “b” apakšpunkts paredz apgrozāmo līdzekļu un kompensācijas piešķiršanu akvakultūras audzētājiem.  2020. gada 24. aprīlī “Eiropas Savienības Oficiālajā Vēstnesī” tika publicēta Eiropas Parlamenta un Padomes 2020. gada 23. aprīļa Regula ES 2020/560, ar ko attiecībā uz īpašiem pasākumiem Covid-19 uzliesmojuma ietekmes mazināšanai zvejniecības un akvakultūras nozarē groza Regulas (ES) Nr. 508/2014 un (ES) Nr. 1379/2013 (turpmāk – regula 2020/560). Ar regulu 2020/560 tiek grozīts regulas Nr.508/2014 55. pants “Pasākumi sabiedrības veselības jomā”, 1. punktā “b” apakšpunktā paredzot apgrozāmo līdzekļu un kompensācijas piešķiršanu akvakultūras saimniecībām Covid-19 uzliesmojuma ietekmes mazināšanai.  Latvijas zivju audzētāju asociācija un vairākas akvakultūras saimniecības ir norādījušas uz pašlaik Latvijā izsludinātās ārkārtējās situācijas ietekmi uz akvakultūras produktu realizāciju gan vietējos, gan eksporta tirgos. Pieprasījums pēc akvakultūras produkcijas ir samazinājies. Liela daļa no izaudzētās akvakultūras produkcijas tika realizēta sabiedriskās ēdināšanas uzņēmumiem, kas ārkārtējās situācijas laikā ir samazinājuši vai pilnībā pārtraukuši savu darbību. Tāpat ir krities apstrādes uzņēmumu pieprasījums pēc produkcijas.  Ārkārtējās situācijas ietekme uz akvakultūras produkcijas tirdzniecību radīs negatīvu ekonomisko ietekmi uz audzēšanas procesiem. Lai nodrošinātu un turpinātu ražošanu, barības iegādi, barošanu audzēšanas laikā un citu audzēšanas procesu norisi, kā arī nesamazinātu darbinieku skaitu uzņēmumos, nepieciešams atbalsts akvakultūras saimniecībām, uzlabojot to situāciju ar apgrozāmajiem līdzekļiem un kompensējot ražošanas un pārdošanas samazināšanu.  Lai mazinātu Covid-19 ietekmi uz Latvijas akvakultūras sektoru, nepieciešams īstenot atbalsta pasākumu, izdodot attiecīgus Ministru kabineta noteikumus.  Pasākumā publisko finansējumu varēs saņemt komersants, zemnieku vai zvejnieku saimniecība, kas audzē akvakultūras produkciju pārdošanai (turpmāk – akvakultūras saimniecības). Tam ir jābūt Pārtikas un veterinārajā dienestā atzītam akvakultūras nozares uzņēmumam saskaņā ar normatīvajiem aktiem par veterinārajām prasībām akvakultūras dzīvniekiem, no tiem iegūtiem produktiem un to apritei, un tā darbībai jāatbilst normatīvajos aktos noteiktajām prasībām dzīvnieku veselības, veterinārijas un vides jomā. Tāpat akvakultūras saimniecībai ir jābūt reģistrētai Valsts ieņēmumu dienestā kā nodokļu maksātājai, un tai pirms projekta iesnieguma iesniegšanas nav nodokļu maksājumu un valsts sociālās apdrošināšanas iemaksu parāda, vai parāds nav lielāks par 1000 *euro*, vai, ja parāds ir lielāks par 1000 *euro*, ar Valsts ieņēmumu dienesta lēmumu nodokļu maksājumu termiņš ir pagarināts vai atlikts saskaņā ar likuma "Par nodokļiem un nodevām" 24. pantu.  Projektā papildus noteikti atsevišķi publiskā finansējuma saņemšanas nosacījumi esošām un nesen darbību sākušām akvakultūras saimniecībām. Nesen darbību sākušās akvakultūras saimniecības, kas īstenojušas investīciju projektu un pašlaik ir gatavas eksportēt saražoto akvakultūras produkciju, ir nonākušas kritiskā stāvoklī, jo ir apgrūtināti kravu pārvadājumi, tiek saņemti tirdzniecības partneru sadarbības atteikumi un, situācijai šādi turpinot attīstīties, tiks zaudētas gan eksporta iespējas, kas nozīmē finansiālas problēmas, gan apdraudēts turpmākais ražošanas process. Eksporta apstāšanās ietekmē arī veidojas gatavās produkcijas uzkrājumi, tā palielinoties produktu uzglabāšanas izmaksām un vienlaikus zūdot apgrozāmajiem līdzekļiem nerealizētās produkcijas dēļ. Lai gan akvakultūras saimniecības meklē iespējas realizēt eksportam paredzēto produkciju vietējos tirgos, bet tas ir laikietilpīgs process, prasa papildu līdzekļus, un jāņem vērā arī vietējā tirgus kapacitāte patērēt saražoto.  Publiskā finansējuma apmērs atbalsta pretendentam:   1. kas audzē akvakultūras produkciju pārdošanai vismaz vienu gadu, būs atkarīgs no Centrālajā statistikas pārvaldes iesniegtās informācijas par tā ieņēmumiem no akvakultūras darbības un produkcijas pārdošanas; 2. kas pēdējā gada laikā pirms projekta iesnieguma iesniegšanas ir pilnībā īstenojis investīciju projektu akvakultūras dzīvnieku audzēšanas uzsākšanai ar investīcijām akvakultūras dzīvnieku audzēšanas vai inkubācijas būvēs saskaņā ar normatīvajiem aktiem par Valsts un Eiropas Savienības atbalsta piešķiršanas kārtība pasākumam “Produktīvi ieguldījumi akvakultūrā” un izaudzēto produkciju pārdevis mazāk nekā vienu gadu, tiks noteikts atkarībā no investīciju projektā norādītā neto apgrozījuma no darbības akvakultūrā.   Publisko finansējumu atbalsta pretendentam piešķir vienu reizi periodā.  Projektā noteikts, ka Centrālā statistikas pārvalde (turpmāk – CSP) pēc Lauku atbalsta dienesta pieprasījuma sniedz informāciju par katra atbalsta pretendenta ieņēmumiem 2019. gadā no akvakultūras darbības un produkcijas pārdošanas, un atbalsta pretendents apliecina, iesniedzot 1.pielikumu, šādas individuālās informācijas sniegšanu, jo saskaņā ar Statistikas likumā noteikto par datu pieejamību, CSP individuālus datus drīkst izplatīt tikai ar attiecīgās personas atļauju.  Lai pārliecinātos par akvakultūras saimniecību atbilstību punktam, kurā noteikts, ka to ieņēmumi 2019. gadā no akvakultūras darbības un produkcijas pārdošanas ir lielāki nekā citi uzņēmuma ieņēmumi, Lauku atbalsta dienests saņemto informāciju no CSP salīdzinās ar VID informāciju par kopējiem uzņēmuma ieņēmumiem.  Papildus jāņem vērā, ka nodokļu maksātāji Valsts ieņēmumu dienestā iesniedz pievienotās vērtības nodokļa deklarācijas ar zināmu nobīdi laikā, t.i., 20 dienas pēc attiecīgā taksācijas perioda beigām. Valsts ieņēmumu dienesta rīcībā informācija par nodokļu maksātāja 2020.gada 2.ceturkšņa apgrozījumu būs pieejama tikai pēc 2020.gada 20.jūlija.  Lai nebūtu pārkompensācijas, Lauku atbalsta dienests atbalstu nepiešķirs pretendentam, kam jau ir piešķirts atbalsts saskaņā ar normatīvajiem aktiem par valsts un Eiropas Savienības atbalsta piešķiršanas kārtību pasākumā “Zvejas un akvakultūras produktu apstrāde”, lai mazinātu Covid-19 ietekmi uz zvejas un akvakultūras produktu apstrādes sektoru, vai normatīvajiem aktiem par kārtību, kādā piešķir, administrē un uzrauga valsts atbalstu lauksaimniecībai, lai mazinātu Covid-19 izplatības negatīvo ietekmi.  Lai pieteiktos uz publisko finansējumu, atbalsta pretendents Lauku atbalsta dienestā iesniedz projekta iesniegumu un atbalsta pretendenta deklarāciju. |
| 3. | Projekta izstrādē iesaistītās institūcijas un publiskās personas kapitālsabiedrības | ZM un Lauku atbalsta dienests |
| 4. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projektā ietvertais tiesiskais regulējums attieksies uz atbalsta pretendentiem – komersantiem, zemnieku vai zvejnieku saimniecībām, kas audzē akvakultūras produkciju pārdošanai.  Pēc Centrālās statistikas pārvaldes datiem, pasākuma mērķgrupu veido 87 ekonomiski aktīvas akvakultūras saimniecības. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts paredz sniegt finansiālu atbalstu akvakultūras saimniecībām, lai mazinātu Covid-19 ietekmi uz akvakultūras sektoru.  Pretendēšana uz publisko finansējumu ir brīvprātīga. Katra akvakultūras saimniecība, izvērtējot ar to saistīto administratīvo slogu un administratīvās izmaksas, kā arī saņemamā publiskā finansējuma ieguvumu, var nolemt, vai pieteikties uz piedāvāto finansiālo atbalstu vai ne.  Lai pretendētu uz publisko finansējumu, atbalsta pretendents Lauku atbalsta dienestā iesniedz projekta iesniegumu un atbalsta pretendenta deklarāciju. Tiek piedāvāti vairāki veidi, kā atbalsta pretendents var iesniegt iepriekš minētos dokumentus: elektroniski Lauku atbalsta dienesta Elektroniskās pieteikšanās sistēmā vai elektroniska dokumenta veidā saskaņā ar Elektronisko dokumentu likumu, tā mudinot lietot elektroniskos saziņas kanālus.  Mērķgrupas administratīvās izmaksas veido projekta iesnieguma un atbalsta pretendenta deklarācijas aizpildīšana. Šo dokumentu aizpildīšanai vidēji nepieciešamais laiks nepārsniedz 4 stundas. Strādājošā regulārā mēneša un stundas vidējā bruto darba samaksa zivsaimniecībā ir 5,94 *euro* (avots – Centrālās statistikas pārvaldes dati). Mērķgrupa gada laikā projekta iesniegumu iesniedz vienu reizi.  C = (f x l) x (n x b) = (5,94 x 2) x (87 x 1) = 1 033,56 *euro*, kur  C – informācijas sniegšanas pienākuma radītās izmaksas jeb administratīvās izmaksas;  f – finanšu līdzekļi, kas nepieciešami, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir);  l – laika patēriņš, kas nepieciešams, lai sagatavotu informāciju, kuras sniegšanu paredz projekts;  n – objektu (atbalsta pretendnetu) skaits, uz kuriem attiecas projektā paredzētās informācijas sniegšanas prasības;  b – reizes, cik bieži gada laikā projekts paredz informācijas sniegšanu.  Katras akvakultūras saimniecības administratīvās izmaksas vienā kalendārajā gadā, pretendējot uz publisko finansējumu, ir 23,76 *euro*, kas ir nelielas izmaksas salīdzinājumā ar publiskā finansējuma apmēru.  Lauku atbalsta dienesta administratīvās izmaksas veidojas par sludinājuma teksta sagatavošanu saistībā ar projektu iesniegumu pieņemšanas kārtas uzsākšanu un tā iesniegšanu publicēšanai oficiālajā izdevumā “Latvijas Vēstnesis”, projektu iesniegumu un atbalsta pretendenta deklarāciju pieņemšanu, tajos iekļautās informācijas izvērtēšanu, apstrādi un uzglabāšanu.  Tiek pieņemts, ka iepriekšminētajām darbībām vidēji nepieciešamais laiks Lauku atbalsta dienesta darbiniekam nepārsniedz vienu darbdienu, tas ir, 8 stundas.  Valsts pārvaldē strādājošā regulārā mēneša un stundas vidējā bruto darba samaksa veido 8,22 *euro* (avots – Centrālās statistikas pārvaldes dati).  Aptuvenās izmaksas par atbalsta pasākuma projektu iesniegumu pieņemšanu un apstrādi:  C = (f x l) x (n x b) = (8,22 x 2) x (87 x 1) = 1 430,28 *euro*. Informācijas uzglabāšana neradīs papildu administratīvo slogu. Kopējās administratīvās izmaksas ir prognozējamas aptuveni 2 463,84 *euro* apmērā. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020 | | Turpmākie gadi (*euro*) | | | | |
|  | | 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas salīdzinot vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas salīdzinot vidēja termiņa budžeta ietvaru 2021. gadam | izmaiņas salīdzinot vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1.Budžeta ieņēmumi: | 0 | 1 500 000 | 0 | 0 | 0 | 0 | 0 |
| 1.1. Valsts pamatbudžets | 0 | 1 500 000 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 2 000 000 | 0 | 0 | 0 | 0 | 0 |
| 2.1. valsts pamatbudžets | 0 | 2 000 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | – 500 000 | 0 | 0 | 0 | 0 | 0 |
| 3.1. valsts pamatbudžets | 0 | – 500 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu  finansēšanai (kompensējošu izdevumu  samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 5. Precizēta finansiālā ietekme: | 0 | – 500 000 | 0 | 0 | 0 | 0 | 0 |
| 5.1. valsts pamatbudžets | – 500 000 | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 |
| 6. Detalizēts ieņēmumu un izdevumu  aprēķins (ja nepieciešams, detalizētu  ieņēmumu un izdevumu aprēķinu var  pievienot anotācijas pielikumā): | Pasākuma publisko finansējumu 2 000 000 *euro* veido EJZF līdzfinansējums 75 % (1 500 000 *euro)* apmērā un Latvijas valsts līdzfinansējums 25 % (500 000 *euro)* apmērā, un tas ir paredzēts 2020. gadam.  Pasākumam nepieciešamo publisko finansējumu veido 2 000 000 *euro* publiskā finansējuma atlikums ZRP 2014.–2020. pasākumā “Produktīvi ieguldījumi akvakultūrā”, ko 2020. gada 30. aprīļa ZRP 2014.–2020. uzraudzības komitejā rakstiskās procedūras veidā tika nolemts pārcelt no pasākuma “Produktīvi ieguldījumi akvakultūrā” uz pasākumu “Pasākumi sabiedrības veselības jomā”. (Par minēto pārdalīto publiskā finansējuma apmēru līdz šim nav sākušās nekādas saistības, tāpēc tas nav iekļauts valsts pamatbudžeta bāzes izdevumos.)  Abiem pasākumiem ir vienādas EJZF un valsts līdzfinansējuma likmes – EJZF līdzfinansējums 75 % un Latvijas valsts līdzfinansējums 25 % apmērā.  ZRP 2014.–2020. grozījumi, kas izriet no 2020. gada 30. aprīlī ZRP 2014.–2020. uzraudzības komitejā rakstiskās procedūras veidā pieņemtā lēmuma, 2020. gada 30. aprīlī tika iesniegti Eiropas Komisijā ar elektroniskās datu apmaiņas sistēmas *SFC* 2014 starpniecību. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. | | | | | | |
| 8. Cita informācija | Finansējumu pasākuma īstenošanai plānots izmaksāt no budžeta apakšprogrammas 66.08.00. „Maksājumu iestādes izdevumi Eiropas Jūrlietu un zivsaimniecības fonda (EJZF) projektu un pasākumu īstenošanai (2014–2020)”.  Nepieciešamo finansējumu ZM normatīvajos aktos noteiktajā kārtībā pieprasīs no valsts pamatbudžeta programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | | |
| 1. | Saistības pret Eiropas Savienību | | | | Regula Nr.508/2014.  Komisijas 2014. gada 17. decembra Deleģētā regula (ES) 2015/288, ar ko Eiropas Parlamenta un Padomes Regulu (ES) Nr. 508/2014 par Eiropas Jūrlietu un zivsaimniecības fondu papildina attiecībā uz pieteikumu nepieņemamības laikposmu un tā sākuma un beigu dienu (turpmāk – regula 2015/288). | | |
| 2. | Citas starptautiskās saistības | | | | Nav. | | |
| 3. | Cita informācija | | | | Nav. | | |
| **1.tabula**  **Tiesību akta projekta atbilstība ES tiesību aktiem** | | | | | | | |
| Attiecīgā ES tiesību akta datums, numurs un nosaukums | | Regula Nr.508/2014.  Regula 2015/288. | | | | | |
| A | | B | C | | | | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Vispārīga atsauce uz regulu Nr. 508/2014 un regulu 2015/288 | | Noteikumu projekta 1. punkts |  | | | |  |
| Regulas Nr. 508/2014 55. panta 1. punkta “b” apakšpunkts | | Noteikumu projekta 4. punkts | Šīs tabulas A ailē minētās ES tiesību akta vienības tiek ieviestas pilnībā. | | | | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regula 2015/288 | | Noteikumu projekta 12. punkts | Šīs tabulas A ailē minētās ES tiesību akta vienības tiek ieviestas pilnībā. | | | | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? | | Projekts šo jomu neskar. | | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | | | |
| Cita informācija | | Nav. | | | | | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | | Projekts šo jomu neskar. | | | |
| A | | | | B | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Projekts šo jomu neskar | | | | Projekts šo jomu neskar. | | Projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | | | Projekts šo jomu neskar. | | | |
| Cita informācija | | | | Nav. | | | |

|  |  |
| --- | --- |
| **VI. Sabiedrības līdzdalība un komunikācijas aktivitātes** | |
| Plānotās sabiedrības līdzdalības un komunikācijas aktivitātes saistībā ar projektu | Tās sabiedrības mērķgrupas līdzdalība, uz kuru attiecas noteikumu projekts, tika nodrošināta ar Rīcības programmas zivsaimniecības attīstībai 2014.–2020. gadam uzraudzības komitejas (turpmāk – ZRP 2014.–2020. UK) locekļu starpniecību, kā arī saskaņojot ar akvakultūras sektora nevalstiskajām organizācijām. |
| Sabiedrības līdzdalība projekta izstrādē | Tās sabiedrības mērķgrupas līdzdalība, uz kuru attiecas noteikumu projekts, tika nodrošināta ar ZRP 2014.–2020. UK locekļu starpniecību – viņi lēmumu par atbalsta pasākuma paredzēšanu un tā īstenošanai nepieciešamo publiskā finansējuma apmēru pieņēma rakstiskās procedūras veidā 2020. gada 30. aprīlī.  Akvakultūras sektora nevalstiskās organizācijas atbalsta noteikumu projekta virzību. |
| Sabiedrības līdzdalības rezultāti | ZRP 2014.–2020. UK lēmumu par atbalsta pasākuma paredzēšanu un tā īstenošanai nepieciešamo publiskā finansējuma apmēru pieņēma bez iebildumiem vai priekšlikumiem. |
| Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | ZM un Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.  Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Pilskalns 67878727

Kristaps.Pilskalns@zm.gov.lv